Diari Oficial de la Generalitat Valenciana


Sumari del DOGV 9267, del 31-01-2022 (2022/582)

RESOLUCIÓ de 30 de desembre de 2021, de la Direcció General d'Universitats, per la qual es concedeixen les beques per a l'alumnat que finalitzarà els estudis universitaris en les universitats de la Comunitat Valenciana durant el curs 2021-2022.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9267

Data del DOGV
:   31-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/582


Data del document
:   30-12-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 30 de desembre de 2021, de la Direcció General d'Universitats, per la qual es concedeixen les beques per a l'alumnat que finalitzarà els estudis universitaris en les universitats de la Comunitat Valenciana durant el curs 2021-2022. [2022/582]  
Per l'Ordre 24/2016, de 10 de juny, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques per a l'alumnat que finalitze els estudis universitaris en les universitats de la Comunitat Valenciana.  
Per la Resolució de 20 d'octubre de 2021, de la Conselleria d'Innovació, Universitats, Ciència i Societat Digital, es convoquen les beques per a l'alumnat que finalitze els estudis universitaris durant el curs 2021-2022 en les universitats de la Comunitat Valenciana.  
D'acord amb el que estableix l'article 4 de l'Ordre 24/2016 i l'apartat 5 de la resolució esmentada anteriorment, aquestes beques s'adjudicaran, en primer lloc, a l'alumnat al qual reste un màxim de 18 crèdits per a finalitzar els estudis. Subsidiàriament, si hi ha crèdit disponible, la beca es concedirà a l'alumnat al qual reste un màxim de 24 crèdits per a finalitzar els estudis.  
Amb data 30 de desembre de 2021, la comissió establida en l'article 15 de l'Ordre 24/2016 i en l'apartat 16 de la Resolució de 20 d'octubre de 2021, anteriorment esmentades, valora les sol·licituds presentades per l'alumnat al qual resta un màxim de 24 crèdits per a finalitzar els estudis universitaris en el curs acadèmic 2021-2022 i emet el corresponent informe en el qual es concreta el resultat de la valoració efectuada.  
  
D'acord amb això, la Subdirecció General d'Universitat, Investigació i Ciència, com a òrgan instructor del procediment, i atesos els informes de l'òrgan col·legiat, eleva la proposta de concessió a la directora general d'Universitats, i, per delegació de la consellera d'Innovació, Universitats, Ciència i Societat Digital establida en l'article 17 de l'Ordre 24/2016 i en l'apartat 18 de la Resolució de 20 d'octubre de 2021, esmentades anteriorment, resolc:  
  
Primer  
Concedir la beca per a la realització d'estudis universitaris durant el curs acadèmic 2021-2022 en les universitats de la Comunitat Valenciana a les persones sol·licitants de la beca a les quals resta un màxim de 24 de crèdits per a finalitzar els estudis universitaris, que compleixen els requisits establits en la resolució de convocatòria i s'esmenten en l'annex I d'aquesta resolució.  
  
Segon  
Denegar la beca a les persones sol·licitants esmentades en l'annex II d'aquesta resolució, les quals no compleixen algun dels requisits establits en la resolució de convocatòria.  
  
Tercer  
Sufragar el cost d'aquesta beca, a càrrec de l'aplicació pressupostària 97.66.85.946.81.0, línia de subvenció S1313000, «Beques alumnat ensenyaments universitaris i estudis superiors», del programa pressupostari 422.60, Universitat i estudis superiors, del pressupost de la Generalitat 2021, dotada amb un import global de 74.981.609 - (trenta-un milions tres-cents mil euros), i destinar per a la concessió d'aquesta un import màxim de 150.000 euros.  
Compensar a les universitats valencianes un import global de 115.263,25 - en concepte de taxa de matrícula de l'alumnat esmentat en l'annex I, amb el desglossament per universitats següent:  
  
Universitat Crèdits en tercera matrícula Crèdits en quarta matrícula Import total  
U. València 19.210,62 15.610,50 34.821,12  
U. Politècnica València 5.944,24 5.849,82 11.794,06  
U. Alacant 33.965,69 21.032,37 54.998,06  
U. Jaume I 1.531,29 5.317,80 6.849,09  
U. Miguel Hernández 1.252,48 4.586,52 5.839,00  
U. Catòlica San Vicente 0,00 961,92 961,92  
TOTAL 115.263,25  
  
  
  
Quart  
Ordenar la publicació en el Diari Oficial de la Generalitat Valenciana de la relació de les persones sol·licitants a les quals es concedeix o es denega la subvenció.  
  
Cinqué  
Publicar la relació de persones sol·licitants a les quals es concedeix o denega la subvenció en la pàgina web de la Conselleria d'Innovació, Universitats, Ciència i Societat Digital:  
http://innova.gva.es/es/web/universidad/ayudas-y-becas  
  
Sisé  
La present resolució tindrà efecte el mateix dia de la signatura.  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant la consellera d'Innovació, Universitats, Ciència i Societat Digital, en el termini d'un mes, comptador des de l'endemà de la publicació, de conformitat amb el que estableixen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 30 de desembre de 2021.- La directora general d'Universitats: Pilar Ezpeleta Piorno.